CELEX: C2006/212/85
Language: fi
Date: 2006-09-02 00:00:00
Title: Asia F-68/06: Kanne 22.6.2006 — Bakema v. komissio

2.9.2006   
            
            
               FI
            
            
               Euroopan unionin virallinen lehti
            
            
               C 212/48
            
         Kanne 22.6.2006 — Bakema v. komissio
   (Asia F-68/06)
   (2006/C 212/85)
   Oikeudenkäyntikieli: englanti
   Asianosaiset
   
      Kantaja: Reint Jacob Bakema (Zuidlaren, Alankomaat) (edustaja: asianajaja L. Rijpkema)
   
      Vastaaja: Euroopan yhteisöjen komissio
   Vaatimukset
   
               —
            
            
               työsopimusten tekemiseen toimivaltaisen viranomaisen 22.3.2006 tekemä päätös on kumottava
            
         
               —
            
            
               työsopimusten tekemiseen toimivaltainen viranomainen on velvoitettava palkkaamaan kantaja tehtäväryhmän IV palkkaluokkaan 16
            
         
               —
            
            
               on todettava, että kantajalle on myönnettävä asianmukainen vahingonkorvaus.
            
         Oikeudelliset perusteet ja pääasialliset perustelut
   Kantaja, joka on entinen ns. paikallinen teknisen avun toimihenkilö, on palkattu sopimussuhteiseksi toimihenkilöksi tehtäväryhmän IV palkkaluokkaan 14.
   Kanteessaan kantaja väittää, että vastaaja sovelsi virheellisesti asian kannalta merkityksellistä lainsäädäntöä, erityisesti yhteisöjen muuhun henkilöstöön sovellettavien palvelussuhteen ehtojen 82 artiklan 2 kohdan c alakohtaa ja yleisten täytäntöönpanosäännösten 49-2004 2 artiklaa. Kantajan mukaan vastaaja tulkitsi kyseisiin artikloihin sisältyvää ”tutkintotodistuksen” käsitettä virheellisesti ja mielivaltaisesti. Kantajan työkokemusta laskiessaan vastaajan olisi pitänyt ottaa huomioon kaikki se työ, jonka kantaja suoritti saatuaan ”kandidaatsdiploma”-nimisen tutkintotodistuksensa.
   Kantaja väittää lisäksi, että vaikka hän olikin paikallinen teknisen avun toimihenkilö ennen kuin hänet palkattiin sopimussuhteiseksi toimihenkilöksi, häneen on sovellettava yhteisöjen muuhun henkilöstöön sovellettavien palvelussuhteen ehtojen 86 artiklassa säädettyä periaatetta. Tämä periaate edellyttää, että kun toimihenkilö vaihtaa toimea saman tehtäväryhmän sisällä, häntä ei voida luokitella alempaan palkkaluokkaan tai alemmalle palkkatasolle kuin aiempaa toimea varten on vahvistettu.